תקנות מס הכנסה (קביעת אחוז נכות)

{{ח:התחלה}}
{{ח:כותרת|תקנות מס הכנסה (קביעת אחוז נכות), תש״ם–1979}}

{{ח:פתיח-התחלה}}
{{ח:תיבה|ק״ת תש״ם, 470|תקנות מס הכנסה (קביעת אחוז נכות)|https://olaw.org.il/takanot/takanot-4060.pdf}}; {{ח:תיבה|תשס״א, 232|תיקון|https://olaw.org.il/takanot/takanot-6074.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מס הכנסה#סעיף 9.5|סעיף 9(5)(ב)}} {{ח:חיצוני|פקודת מס הכנסה|לפקודת מס הכנסה}}, ובאישור ועדת הכספים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”המוסד“ – כמשמעותו {{ח:חיצוני|חוק הביטוח הלאומי|בחוק הביטוח הלאומי [נוסח משולב], תשכ״ח–1968}};
{{ח:ת|סוג=הגדרה}} ”רופא מוסמך“, ”פוסק רפואי“ ו”מזכיר“ – כמשמעותם {{ח:חיצוני|תקנות הביטוח הלאומי (קביעת דרגת נכות לנפגעי עבודה)|בתקנות הביטוח הלאומי (קביעת דרגת נכות לנפגעי עבודה), תשט״ז–1956}} (להלן – תקנות הביטוח).

{{ח:סעיף|2|קביעת אחוז נכות על־ידי ועדה}}
{{ח:תת|(א)}} נכה שאחוז נכותו לא נקבע על פי אחד החוקים המנויים {{ח:חיצוני|פקודת מס הכנסה#סעיף 9.5|בסעיף 9(5)(א)(א) לפקודה}} ייקבע אחוז נכותו על ידי ועדה אשר תיבחר על ידי רופא מוסמך (להלן – הועדה).
{{ח:תת|(ב)}} הועדה תהיה של פוסק רפואי אחד אך רשאי הרופא המוסמך – אם לדעתו רצוי שקביעת אחוז נכות תיעשה על ידי מומחים בשני ענפי רפואה – לבחור בועדה של שני פוסקים רפואיים.

{{ח:סעיף|3|ההליכים לקביעת אחוז נכות}}
{{ח:ת}} בקשה לקביעת אחוז נכות כאמור {{ח:פנימי|סעיף 2|בתקנה 2}} תוגש למזכיר באמצעות הנציב והנכה ישלם למוסד את הוצאותיו כפי שייקבעו על ידי המוסד.

{{ח:סעיף|4|יועצים רפואיים}}
{{ח:ת}} רופא מוסמך רשאי, מיזמתו הוא או לפי בקשת הועדה, למנות יועצים רפואיים אשר יגישו לועדה את חוות דעתם על סמך בדיקות הנכה שהם ביצעו, או על סמך מסמכים רפואיים ותוצאות בדיקות שהובאו בפניהם.

{{ח:סעיף|5|מועד ומקום התיצבות הנכה}}
{{ח:ת}} משבחר הרופא המוסמך את הועדה לקביעת אחוז נכותו של נכה, יזמין המזכיר את הנכה להתייצב בפני הועדה במועד ובמקום הנקוב בהזמנה. ההזמנה תישלח לפחות חמישה עשר ימים לפני המועד כאמור.

{{ח:סעיף|6|קביעת דרגת נכות על־פי מסמכים}}
{{ח:ת}} הועדה רשאית בהסכמת הנכה לקבוע את אחוז נכותו של הנכה על סמך מסמכים רפואיים בלבד, מבלי לבדוק את הנכה.

{{ח:סעיף|7|בדיקה במקום הימצא הנכה}}
{{ח:ת}} אישר רופא מוסמך כי נבצר מהנכה, בגלל מצב בריאותו, להתייצב בפני הועדה במקום הנקוב בהזמנה, תבדוק הועדה את הנכה במקום הימצאו.

{{ח:סעיף|8|אי־התיצבות לבדיקה או אי מילוי אחרי הוראות הועדה}}
{{ח:תת|(א)}} לא התייצב הנכה בפני הועדה במועד הנקוב בהזמנה לפי {{ח:פנימי|סעיף 5|תקנה 5}} או במועד אחר שקבעה, מבלי שהודיע למזכיר על כך בכתב לפני המועד כאמור או מבלי שנתן סיבה מתקבלת על הדעת לאי התייצבותו, או לא מילא את הוראות הועדה שניתנו לענין קביעת אחוז הנכות, רואים את הבקשה כאילו לא הוגשה.
{{ח:תת|(ב)}} הגיש הנכה בקשה מחדש לקביעת אחוז נכותו, ייקבע אחוז הנכות לאחר שהנכה שילם למוסד לפי דרישתו, את הוצאותיו אשר נגרמו לו עקב אי־מילוי אחר הוראות תקנת משנה (א) וכפי שנקבע בידי המוסד.

{{ח:סעיף|9|נוכחות זרים בשעת הבדיקה}}
{{ח:ת}} הועדה תבדוק את הנכה ביחידות, אך רשאית היא להתיר לזולת להיות נוכח בשעת הבדיקה.

{{ח:סעיף|10|בדיקות נוספות}}
{{ח:ת}} הועדה רשאית לדרוש מהנכה להיבדק גם בידי יועץ רפואי, אשר נתמנה לפי {{ח:פנימי|סעיף 4|תקנה 4}} או בידי מומחה אחר ולעבור בדיקות נוספות אחרות הדרושות, לדעתה, לקביעת אחוז הנכות; הנכה חייב למלא אחר הדרישות האמורות.

{{ח:סעיף|11|אחוז נכות|תיקון: תשס״א}}
{{ח:תת|(א)}} אחוז הנכות של נכה ייקבע באחוז הנקוב לצד כל אחד מהליקויים או הפגימות אשר במבחנים {{ח:חיצוני|תקנות הביטוח הלאומי (קביעת דרגת נכות לנפגעי עבודה)#תוספת חלק א|שבחלקים א׳}}, {{ח:חיצוני|תקנות הביטוח הלאומי (קביעת דרגת נכות לנפגעי עבודה)#תוספת חלק ב|ב׳}}, {{ח:חיצוני|תקנות הביטוח הלאומי (קביעת דרגת נכות לנפגעי עבודה)#תוספת חלק ד|ו־ד׳ לתוספת לתקנות הביטוח}} (להלן – התוספת), ובהתאם לכללים {{ח:חיצוני|תקנות הביטוח הלאומי (קביעת דרגת נכות לנפגעי עבודה)#תוספת חלק ג|שבחלק ג׳ לתוספת}}, ובלבד שאחוז הנכות של נכה לא יעלה על 100%.
{{ח:תת|(ב)}} נקבעה נכות לצמיתות בשיעור של יותר מ־89% כתוצאה מחישוב מיוחד של הליקוי ואחוז הנכות המחושב כאמור מסתיים כשבר אחרי השלם – יעוגל השבר כלפי מעלה לאחוז שלם.

{{ח:סעיף|12|קביעת אחוז נכות מחוץ למבחנים}}
{{ח:ת}} הועדה רשאית להחליט שאין מקום להזדקק למבחנים {{ח:חיצוני|תקנות הביטוח הלאומי (קביעת דרגת נכות לנפגעי עבודה)#תוספת|שבתוספת}}, ומשהחליטה כך יעמוד הנכה בפני ועדה אחרת בהרכב של שלושה פוסקים רפואיים שיבחר אותם הרופא המוסמך, ובסמכותם יהיה לקבוע את אחוז הנכות לפי שיקול דעתם, בהתחשב במבחנים {{ח:חיצוני|תקנות הביטוח הלאומי (קביעת דרגת נכות לנפגעי עבודה)#תוספת|שבתוספת}}; דין הועדה האחרת כדין הועדה לענין תקנות אלה.

{{ח:סעיף|13|תחולת הקביעה}}
{{ח:ת}} אחוז הנכות שנקבע בידי הועדה הוא מתאריך הגשת הבקשה, אך רשאית הועדה לקבוע את אחוז הנכות מתאריך מוקדם מזה.

{{ח:סעיף|14|מועד לדיון מחדש}}
{{ח:ת}} עם קביעת אחוז נכותו של נכה, תחליט הועדה אם קביעתה זו היא לתקופה בלתי מסויימת או שיש לדון מחדש בקביעת האחוז, ובמקרה זה תציין בהחלטה את המועד לדיון מחדש.

{{ח:סעיף|15|חילוקי דעות בין חברי הועדה}}
{{ח:תת|(א)}} בועדה שבה שני פוסקים רפואיים תינתן ההחלטה פה אחד; נחלקו הדעות, ייבחר רופא מוסמך חבר שלישי לועדה מבין הרופאים אשר שמותיהם כלולים ברשימת הפוסקים הרפואיים כאמור {{ח:פנימי|סעיף 1|בתקנה 1}}, וההחלטה תתקבל ברוב דעות, ובאין רוב דעות תכריע דעתו של החבר השלישי.
{{ח:תת|(ב)}} בחירת חבר שלישי אינה מחייבת בדיקות מחדש, אלא אם ידרוש החבר השלישי בדיקות נוספות של הנכה.

{{ח:סעיף|16|החלטות הועדה ורישומן}}
{{ח:תת|(א)}} דיוני הועדה יירשמו בפרוטוקול שייחתם בידי חברי הועדה.
{{ח:תת|(ב)}} החלטת הועדה הקובעת אחוז הנכות תהיה בכתב ויצורפו אליה הממצאים והנימוקים.
{{ח:תת|(ג)}} ההחלטה תימסר למזכיר.

{{ח:סעיף|17|הודעה לנכה ולנציב}}
{{ח:ת}} המזכיר ימסור לנכה העתק החלטת הועדה, ולפי בקשת הנכה גם העתק הממצאים והנימוקים; העתק מההחלטה בצירוף הממצאים והנימוקים ימסור המזכיר לנציב.

{{ח:סעיף|18|הרכב ועדת עררים ומועד הגשת הערר}}
{{ח:תת|(א)}} הנכה או הנציב רשאים לערור על החלטת הועדה בדבר אחוז נכותו של הנכה בפני ועדה רפואית לעררים (להלן – ועדה לעררים), תוך 45 יום מהתאריך שבו נמסרה להם ההחלטה; העורר ישלם למוסד את הוצאותיו כפי שייקבעו בידי המוסד.
{{ח:תת|(ב)}} ועדה לעררים תורכב משלושה רופאים אשר ייבחרו על ידי רופא מוסמך מבין הרופאים אשר שמותיהם כלולים ברשימת חברי ועדות רפואיות לעררים שנקבעה בידי שר העבודה ופורסמה ברשומות, על פי {{ח:חיצוני|חוק הביטוח הלאומי|חוק הביטוח הלאומי [נוסח משולב], תשכ״ח–1968}}; חברי הועדה לעררים הדנה בערר יבחרו מביניהם יושב ראש.
{{ח:תת|(ג)}} החלטת הועדה לעררים תהא סופית.

{{ח:סעיף|19|אופן הערר}}
{{ח:תת|(א)}} נכה המבקש לערור על החלטת הועדה יגיש את הערר לנציב ויציין בו את נימוקי הערר.
{{ח:תת|(ב)}} הנציב יעביר את הערר למזכיר.
{{ח:תת|(ג)}} מבקש הנציב לערור על החלטת הועדה יגיש את הערר על כל נימוקיו ישירות למזכיר.
{{ח:תת|(ד)}} המזכיר ימציא העתק מהערר לנכה.

{{ח:סעיף|20|סמכות ועדת העררים}}
{{ח:ת}} ועדה לעררים רשאית לאשר החלטת הועדה, לבטלה או לשנותה.

{{ח:סעיף|21|תחולה}}
{{ח:תת|(א)}} {{ח:פנימי|סעיף 5|תקנות 5}}, {{ח:פנימי|סעיף 7|7}}, {{ח:פנימי|סעיף 9|9}}, {{ח:פנימי|סעיף 10|10}}, {{ח:פנימי|סעיף 11|11}}, {{ח:פנימי|סעיף 13|13}}, {{ח:פנימי|סעיף 14|14}}, {{ח:פנימי|סעיף 16|16}} {{ח:פנימי|סעיף 17|ו־17}} יחולו על ערר בפני ועדה לעררים בשינויים המחוייבים, לפי הענין.
{{ח:תת|(ב)}} הועדה לעררים רשאית לקבוע את אחוז הנכות לפי שיקול דעתה, בהתחשב במבחנים {{ח:חיצוני|תקנות הביטוח הלאומי (קביעת דרגת נכות לנפגעי עבודה)#תוספת|שבתוספת}}.

{{ח:סעיף|22|החלטת הועדה לעררים}}
{{ח:ת}} החלטת הועדה לעררים תינתן פה אחד או ברוב דעות, ובאין רוב דעות יכריע היושב ראש.

{{ח:סעיף|23|אי התייצבות הנכה בערר}}
{{ח:ת}} עורר הנכה ולא התייצב לפני הועדה לעררים במועד ובמקום שנקבעו בהזמנה, רשאית הועדה לדון ולהחליט בערר שלא בפניו לפי החומר שברשותה; אולם, אם נבצר ממנה להחליט ולא הופיע העורר בפני הועדה לעררים לאחר הזמנה נוספת יידחה הערר; אולם, אם הודיע העורר לפני המועד שנקבע לדיון בערר או לאחריו שאינו יכול להתייצב מסיבה סבירה שתפורט בידו, רשאי יושב ראש הועדה לקבוע מועד אחר לדיון.

{{ח:סעיף|24|אי התייצבות בערר מטעם הנציב}}
{{ח:תת|(א)}} עורר הנציב ובא כוחו לא הופיע בפני הועדה לעררים במועד ובמקום שנקבעו בהזמנה, ולא נתן סיבה סבירה לאי התייצבות, רשאית הועדה לדון ולהחליט בהעדרו.
{{ח:תת|(ב)}} עורר הנציב, רשאית הועדה לעררים להזמין את הנכה להתייצב בפניה; לא התייצב הנכה בפני הועדה במועד הנקוב בהזמנה מבלי שהודיע למזכיר על כך בכתב לפני המועד האמור או בלי שנתן סיבה מתקבלת על הדעת לאי־התייצבותו רשאית הועדה לדון בערר בהעדרו.

{{ח:סעיף|25|דיון מחדש לפי בקשת הנכה}}
{{ח:ת}} עברו ששה חדשים מאז נקבע לאחרונה אחוז נכותו של נכה על פי תקנות אלה או תקנות מס הכנסה (קביעת אחוז נכות), תשל״א–1971, רשאי הנכה לבקש קביעת אחוז נכות מחדש אם הביא אישור מרופא כי מצבו הרפואי הוחמר; הוראות תקנות אלה יחולו, בשינויים המחוייבים, לרבות תשלום למוסד בשל הוצאותיו כפי שיקבע.

{{ח:סעיף|26|דיון מחדש לפי בקשת הנציב}}
{{ח:ת}} עברה שנה מאז נקבע לאחרונה אחוז נכותו של נכה, רשאי הנציב לבקש קביעה מחדש של אחוז הנכות והוראות תקנות אלה יחולו, בשינויים המחוייבים לפי הענין.

{{ח:סעיף|27|אי התייצבות לבדיקה מחדש}}
{{ח:ת}} לא התייצב הנכה לבדיקה מחדש בהתאם {{ח:פנימי|סעיף 26|לתקנה 26}} ולא נתן סיבה סבירה לאי־התייצבותו יחולו עליו הוראות {{ח:פנימי|סעיף 8|תקנה 8}}.

{{ח:סעיף|28|סודיות הדיונים}}
{{ח:ת}} המסמכים הרפואיים אשר בידי ועדה או בידי ועדה לעררים הם סודיים אך מותר להביאם לידיעת אדם אשר לעזרתו או לשירותו נזקקות ועדות כאמור בקשר לקביעת אחוז נכות וכן לידיעת הנציב.

{{ח:סעיף|29|ביטול}}
{{ח:ת}} תקנות מס הכנסה (קביעת אחוז נכות), תשל״א–1971 – בטלות.

{{ח:חתימות|כ״ו בחשון תש״ם (16 בנובמבר 1979)}}
* '''יגאל הורביץ'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]